Styggdalen naturreservat

Styggdalen naturreservat er et naturreservat i kommunene Nannestad og Lunner. Det består av et område i Romeriksåsene. Området ble vernet 15.desember 2017. Reservatet inngår i verneplan for skogvern. Bruk av sykkel samt ridning er forbudt. Verneforskriften sier at formålet med vernet er «å bevare et område som har særlig betydning for biologisk mangfold i form av at det består av urskogsnær, fuktig og storvokst granskog med gode forekomster av en rekke svært sjeldne og kravfulle sopp- og lavarter. Særlig spesielt for området er den rike forekomsten av den internasjonalt sjeldne storporet flammekjuke, meget rike forekomster av lappkjuke, livskraftig bestand av huldrestry og ellers gode bestander av flere andre sjeldne og truede arter. Det er en målsetting å beholde verneverdiene i mest mulig urørt tilstand.» Referanser